Gloria Estefan
<s>Gloria María Milagrosa Fajardo García de Estefan, poznatija samo kao Gloria Estefan (Havana, 1. rujna 1957.) je kubansko-američka pjevačica, kantautorica i glumica.</s><s>Karijeru je započela kao glavni vokal u bendu Miami Latin Boys, koji će ubrzo postati popularni bend Miami Sound Machine.</s><s>Godine 1985., bend se proslavio hitom "Conga", a Gloria Estefan je stekla svjetsku popularnost.</s><s>Pjesma je dobila glavnu nagradu na 15. jubilarnom Muzičkom festivalu u Tokiju.</s><s>"Conga" je s godinama postala njezina najprepoznatljivija pjesma.</s><s>Tokom ljeta 1988., zajedno s bendom je izdala njihov prvi #1 hit, "Anything for You".</s><s>Njezin glas je kontraalt.</s>

<s>U ožujku 1990. godine, imala je ozbiljnu saobraćajnu nesreću u autobusu s kojim je išla na turneju.</s><s>Vratila se točno godinu dana kasnije s novom svjetskom turnejom i albumom Into the Light.</s><s>Nakon tog je trenutka postala inspiracija za mnoge diljem svijeta.</s><s>Godine 1993., njezin album Mi Tierra joj donosi prvi od tri Grammyja u kategoriji najboljeg albuma tropske latino glazbe.</s><s>Bio je tu ujedno i prvi album koji je zasjeo na prvo mjesto Billboardove ljestvice latino albuma, kada je ona uspostavljena 1993. godine, provevši rekordnih 58 tjedana na toj poziciji.</s><s>Također, Mi Terra je posGtao prvi dijamantni album u Španjolskoj.</s><s>Njezin uspjeh se nastavio i sa singlovima; mnoge njezine pjesme, poput "Rhythm Is Gonna Get You", "1-2-3", "Get on Your Feet", "Here We Are", "Coming Out of the Dark", "Bad Boy", "Oye!", "You'll Be Mine (Party Time)" te obrada pjesme "Turn the Beat Around" Vicki Sue Robinson postali su međunarodni hitovi s odličnim uspjesima na glazbenim ljestvicama.</s><s>Gloria Estefan je prodala oko 100,000,000 kopija svoje glazbe diljem svijeta, a samo u Sjedinjenim Državama je prodala oko 31,500,000 kopija.</s>

<s>Osvojila je ukupno sedam Grammyja.</s><s>Također je dobila zvijezdu na Holivudskoj stazi slavnih te onoj u Las Vegasu, a primila je i Ellis Island Congressional Medal of Honor, najveće odlikovanje koje se može uručiti naturaliziranom državljaninu Sjedinjenih Država.</s><s>Godine 2015. dobila je Predsjedničku medalju slobode zbog svog doprinosa američkoj glazbi.</s><s>Nagrađena je i Nagradom hispanske baštine, dvama MTV-jevim Video Music nagradama, dvama ACE nagradama te nagradom za humanitarku godine koju dodjeljuje Nacionalna glazbena fondacija.</s><s>Uručena joj je i Američka muzička nagrada za životno djelo te BMI-jeva nagrada za kantautoricu godine.</s><s>Primljena je i u Kantautorsku kuću slavnih te je dobila nekoliko Billboardovih nagrada zbog svog uspjeha na ljestvicama.</s>

<s>Uvrštena je i na VH1-ovu listu 100 najvećih umjetnika svih vremena te na Sunov popis 50 nezaboravnih glazbenica.</s><s>Tokom 2015. godine je dodana i na Billboardov popis 30 najutjecajnijih latino izvođača svih vremena.</s>

<s>Diskografija</s>

<s>Live Again/Renacer (1977)
Miami Sound Machine (1978)
Imported (1979)
MSM (1980)
Otra Vez (1981)
Rio (1982)
A Toda Maquina (1984)
Eyes Of Innocence (1984)
Primitive Love (1985)
Let It Loose / Anything for You (1987)
Cuts Both Ways (1989)
Into The Light (1991)
Mi Tierra (1993)
Christmas Through Your Eyes (1993)
Hold Me, Thrill Me, Kiss Me (1994)
Abriendo Puertas (1995)
Destiny (1996)
gloria! (1998)
Alma Caribeña ~ Caribbean Soul (2000)
Unwrapped (2003)
90 Millas (2007)
Miss Little Havana (2011)
The Standards (2013)</s>

<s>Filmografija</s>

<s>Vanjske poveznice</s>

<s>Gloria Estefan on Twitter
 Gloria Estefan 90 MILLAS Spanish Forum 
 Gloria Estefan receives her honorary Doctorate of Music alongside her husband Emilio from Berklee
  Gloria Estefan at bmi.com</s>

<s>Kubanski pjevači
Američke pjevačice
Kubanske filmske glumice
Kubanske televizijske glumice
Američke filmske glumice
Američke televizijske glumice
Dobitnici i dobitnice Grammy Award
Authority control</s>

